Държавен вестник, бр. 17, 2006 г., стр. 13

Б Р О Й  17
Д Ъ Р Ж А В Е Н   В Е С Т Н И К
С Т Р .  13
(2) За издаваните разрешения и удостовери-
телни документи се събират такси в размер,
определен от Министерския съвет.
(3) Отказите за издаване на разрешения и
удостоверителни документи се обжалват по
реда на Закона за административното произ-
водство.
Чл. 76. (1) За охрана на обекти от полицейс-
ки органи може да се сключват договори между
МВР и заинтересованите лица.
(2) За охрана на обекти със сигнално-охра-
нителна техника от полицейските органи може
да се сключват договори между МВР и заинте-
ресованите лица.
(3) За охрана от полицейските органи на
спортни състезания или други масови прояви,
както и на други мероприятия или дейности с
краткосрочен характер, може да се сключват
договори между МВР и заинтересованите лица.
(4) За осигуряване на дейността по охрана на
обекти от полицейски органи в рамките на ут-
върдения числен състав за МВР могат да се
назначават служители за срока на действие на
договора.
(5) Приходите и разходите от дейностите по
ал. 1, 2 и 3 се отчитат по бюджета на МВР.
Чл. 77. Областните дирекции “Полиция”
могат да сключват договори с лицата, осъщес-
твяващи дейност по Закона за частната охрани-
телна дейност, за извършване на:
1. охранително обследване на обектите;
2. обучение на служителите от звената за
самоохрана.
Чл. 78. (1) Полицейските органи могат да
настаняват в заведения за отрезвяване лица,
които поради употреба на алкохол или на други
упойващи вещества не могат да контролират
поведението си, нарушават обществения ред или
са намерени на обществени места в безпомощ-
но състояние.
(2) Полицейските органи незабавно, но не
по-късно от 24 часа, уведомяват съответния
прокурор за лицата, настанени в заведенията за
отрезвяване.
(3) Заведения за отрезвяване се създават от
министъра на вътрешните работи съгласувано
с кметовете на общини.
(4) Организацията, функциите и дейността
на заведенията за отрезвяване се уреждат с на-
редба на министъра на вътрешните работи и
министъра на здравеопазването.
Чл. 79. (1) Полицейските органи могат с
разрешение на прокурора да настаняват лица,
които водят скитнически живот или се занима-
ват с просия, в домове за временно настаняване
на пълнолетни лица.
(2) Срокът за престой в домовете за времен-
но настаняване на пълнолетни лица е до 30 де-
нонощия в зависимост от времето, необходимо
за настаняването им в болници, интернати,
домове за стари хора и инвалиди или за поста-
вянето им под запрещение.
Чл. 80. Полицейските органи могат да нас-
таняват в специални домове за временно наста-
няване чужденци, подлежащи на принудително
отвеждане до границата на Република Бълга-
рия или на експулсиране.
Чл. 81. (1) Организацията, функциите и дей-
ността на домовете за временно настаняване на
пълнолетни лица се уреждат с наредба, издаде-
на от министъра на вътрешните работи съгла-
сувано с главния прокурор.
(2) Организацията, дейността и редът за
настаняване в специалните домове за временно
настаняване на чужденци се уреждат с наредба
на министъра на вътрешните работи.
Чл. 82. Полицейските органи наблюдават,
установяват и контролират обекти и лица, за
които има данни, че подготвят, извършват или
са извършили престъпления, включително в
случаите на организирана престъпна дейност
на местни и транснационални престъпни групи
или организации.
Чл. 83. Полицейските органи използват спе-
циални разузнавателни средства при условия и
по ред, определени със закон.
Чл. 84. Полицейските органи получават съ-
действие и организират прикриването на слу-
жители и тяхната дейност в държавни органи,
организации и юридически лица по ред, опре-
делен с наредба на Министерския съвет.
Чл. 85. (1) Полицейските органи за охрана
на държавната граница:
1. разполагат сили и средства, изграждат,
използват и снемат инженерно-технически съо-
ръжения и други средства;
2. осъществяват паспортно-визов контрол и
извършват проверки на стоките и транспорт-
ните средства, преминаващи през граничните
контролно-пропускателни пунктове;
3. спират, задържат и извършват проверки
на български и чуждестранни кораби и плава-
телни средства, нарушили правилата за спи-
ране и пребиваване в териториалното море,
вътрешните морски води, прилежащата зона,
континенталния шелф и българската част на
р. Дунав;
4. спират, задържат и извършват проверки
на български и чуждестранни въздухоплава-
телни средства при констатиране на наруше-
ния на граничния режим и при застрашаване
сигурността на полета съвместно със специа-
лизираните звена;
5. преследват нарушители на държавната
граница извън граничната зона съвместно с
други органи на МВР;
6. задържат извършители на контрабанда,
незаконно пренесени товари и транспортни
средства, преминали извън установените за
целта места, и извършват проверки съвместно
с митническите власти;
7. ограничават временно или забраняват
движението на лица и транспортни средства в
зоните и обектите по чл. 52, ал. 3 при осъщест-